**LATVIJAS REPUBLIKAS MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2016. gada \_\_\_.\_\_\_\_\_\_\_\_\_\_\_\_\_\_\_ |
|  |  |  |

.§

**Informatīvais ziņojums**

**„Valsts kases sniegtā grāmatvedības uzskaites pakalpojuma attīstības iespējas”**

**(...)**

1. Pieņemt zināšanai finanšu ministra iesniegto informatīvo ziņojumu.
2. Atbalstīt piedāvāto grāmatvedības uzskaites funkcijas izpildes efektivizācijas modeli centrālajām valsts iestādēm un to padotības iestādēm (turpmāk – centrālās valsts iestādes).
3. Finanšu ministrijai (Valsts kasei) no 2018. gada 1. janvāra veikt Valsts kancelejas, Valsts administrācijas skolas, Pārresoru koordinācijas centra un Nacionālās elektronisko plašsaziņas līdzekļu padomes grāmatvedības uzskaiti.
4. Finanšu ministrijai (Valsts kasei) veikt šī protokollēmuma 3. punkta izpildes nodrošināšanai nepieciešamo normatīvo aktu izmaiņas.
5. Finanšu ministrijai (Valsts kasei) Valsts kancelejas, Valsts administrācijas skolas, Pārresoru koordinācijas centra un Nacionālās elektronisko plašsaziņas līdzekļu padomes grāmatvedības uzskaites centralizācijas pilotprojekta realizēšanai nepieciešamo finansējumu 2017. un 2018. gadā nodrošināt Finanšu ministrijai (Valsts kasei) piešķirto budžeta līdzekļu ietvaros.
6. Centrālajām valsts iestādēm pēc Finanšu ministrijas (Valsts kases) pieprasījuma sniegt visu nepieciešamo informāciju grāmatvedības uzskaites centralizācijas nodrošināšanai un detalizētu grāmatvedības uzskaites centralizācijas projekta izmaksu un amata vietu aprēķinam.
7. Finanšu ministrijai (Valsts kasei) pēc šī protokollēmuma 6.punktā minētās informācijas saņemšanas precizēt grāmatvedības uzskaites centralizācijas projekta izpildes termiņus, nepieciešamā finansējuma apmēru un iespējamos finansējuma avotus, amatu vietu skaitu un tehnisko risinājumu.
8. Valsts kancelejai veikt centrālo valsts iestāžu personālvadības procesu izpēti un izvērtēt iespēju noteikt tām vienotus personālvadības procesus un nodrošināt personāluzskaites funkcionalitātes uzturēšanu un pārraudzību Valsts kases uzturētajā sistēmas tehniskajā risinājumā, kā arī tam papildu nepieciešamo cilvēkresursu apjomu.
9. Centrālajām valsts iestādēm pēc Valsts kancelejas pieprasījuma sniegt visu personālvadības procesu izpētei nepieciešamo informāciju.
10. Finanšu ministrijai (Valsts kasei) Valsts kancelejas, Valsts administrācijas skolas, Pārresoru koordinācijas centra un Nacionālās elektronisko plašsaziņas līdzekļu padomes grāmatvedības uzskaites centralizācijas pilotprojekta gaitā izvērtēt grāmatvedības uzskaites centralizācijas nodrošināšanai izmantotā tehniskā risinājuma atbilstību, lemjot par tā tālāku izmantošanu vai cita risinājuma ieviešanu.
11. Finanšu ministrijai (Valsts kasei) sadarbībā ar Valsts kanceleju līdz 2017. gada 31. martam iesniegt Ministru kabinetā ziņojumu par šī protokollēmuma 7., 8., un 10. punkta izpildi.
12. Valsts kancelejai, Valsts administrācijas skolai, Pārresoru koordinācijas centram un Nacionālajai elektronisko plašsaziņas līdzekļu padomei grāmatvedības uzskaites centralizācijas rezultātā radušos līdzekļu ekonomiju un atbrīvojušās amata vietas novirzīt tām deleģētu uzdevumu vai funkciju īstenošanai, neatliekamo pasākumu īstenošanai, efektivizējot iestādes procesus.

Ministru prezidents M.Kučinskis

Valsts kancelejas direktors M.Krieviņš

Iesniedzējs:

Finanšu ministre D.Reizniece-Ozola

20.09.2016 16:54

372

Baltraite

67094279

Ilze.Baltraite@kase.gov.lv